Návrh na skončenie núdzového stavu, zrušenie uloženia pracovnej povinnosti na zabezpečenie výkonu zdravotnej starostlivosti a zrušenie zákazu uplatňovania práva na štrajk niektorým pracovníkom vyhláseného uznesením vlády Slovenskej republiky        č. 752 z 28. novembra 2011 

Ministerstvo zdravotníctva SR predkladá na rokovanie vlády SR návrh ministra zdravotníctva na prijatie rozhodnutia na skončenie vyhláseného núdzového stavu, ktorý bol vyhlásený vládou SR dňom  29.11.2011 na postihnutom území územných obvodov  Obvodného úradu Bratislava pre územné obvody Bratislava I, II, III, V, Obvodného úradu Trnava pre územný obvod Trnava, Obvodného  úradu Trenčín pre územný obvod Trenčín, Obvodného úradu Prievidza pre územný obvod Prievidza, Obvodného úradu Žilina pre územný obvod Žilina, Obvodného úradu Liptovský Mikuláš pre územný obvod Liptovský Mikuláš, Obvodného úradu Dolný Kubín pre územný obvod Dolný Kubín, Obvodného úradu Čadca pre územný obvod Čadca, Obvodného úrad Námestovo pre územný obvod Tvrdošín, Obvodného úradu Prešov pre územný obvod Prešov, Obvodného úradu Poprad pre územný obvod Poprad, Obvodného úrad Banská Bystrica pre územný obvod Banská Bystrica, Obvodného úradu Košice pre územný obvod Košice II a Košice IV týkajúci sa nasledovných poskytovateľov ústavnej zdravotnej starostlivosti:
1. Univerzitná nemocnica Bratislava

2. Detská fakultná nemocnica s poliklinikou Bratislava

3. Fakultná nemocnica Trnava

4. Fakultná nemocnica Trenčín

5. Nemocnica s poliklinikou Prievidza so sídlom Bojnice

6. Fakultná nemocnica s poliklinikou Žilina

7. Liptovská nemocnica s poliklinikou MUDr. L Stodolu Liptovský Mikuláš

8. Dolnooravská nemocnica s poliklinikou L. N. Jégého Dolný Kubín

9. Kysucká nemocnica s poliklinikou Čadca

10. Hornooravská nemocnica s poliklinikou Trstená

11. Fakultná nemocnica s poliklinikou J. A. Reimana Prešov

12. Nemocnica Poprad a.s.

13. Fakultná nemocnica s poliklinikou F. D. Roosevelta Banská Bystrica

14. Detská fakultná nemocnica s poliklinikou Banská Bystrica

15. Univerzitná nemocnica L. Pasteura Košice

16. Detská fakultná nemocnica Košice
Postupná realizácia opatrení vyplývajúcich z memoranda vlády SR k riešeniu požiadaviek lekárskeho odborového združenia v uvedených poskytovateľoch ústavnej zdravotnej starostlivosti dospela do stavu, kedy nie je potrebné naďalej udržovať núdzový stav. 

Skončenie núdzového stavu nebude mať vplyv na verejné financie,  životné prostredie, podnikateľské prostredie a informatizáciu spoločnosti.
